Fernando Tejada i Sergio Ruiz, guanyadors del Cante de las Minas 2017, actuaran este divendres al Port de Sagunt
05 de setembre 2017

![Imagen 1](/media/h3ubw5fs/94-alfredo-tejada-c.jpg)![Imagen 2](/media/wdxhwku5/94-sergio-ruiz-c.jpg)

Este divendres a les 22 hores tindrà lloc l'actuació del [guanyador de la Lámpara Minera 2017 del Festival Internacional del Cante de las Minas](http://festivalcantedelasminas.org/alfredo-tejada-zurita-lampara-minera-2017-de-la-lvii-edicion-del-festival-internacional-del-cante-de-las-minas/), Alfredo Tejada, i el guanyador del premi Filón al millor instrumentista flamenc, Sergio Ruiz, en els jardins del Casino Recreativo y Cultural Puerto Sagunto. L'actuació forma part de la programació de l’Off Romà i l'entrada serà gratuïta amb aforament limitat.  

A l'esdeveniment assistiran l'alcalde de Sagunt, Quico Fernández; el regidor de Cultura, José Manuel Tarazona; l'alcalde de La Unión i president executiu de la Fundación Cante de las Minas, Pedro López; la regidora de Turisme de La Unión, Carmen Riquelme; el delegat d'Esports de La Unión, José Solano, i el cap de protocol i coordinador del Festival Cante de las Minas, Juan Carlos López.

José Manuel Tarazona ha declarat que **“el festival Sagunt a Escena finalitza en 2017 amb el guanyador del prestigiós Festival del Cante de las Minas de La Unión, la Lámpara Minera, gràcies als acords arribats entre els dos festivals. A més a més, es farà un acte de reconeixement explícit per part de les autoritats de La Unión i Sagunt a la persona de Javier Pérez Rosado, que va faltar fa un any i va ser pioner i va portar a les nostres terres i al nostre poble la màgia del flamenc”**. El regidor ha afegit que **“ha sigut un estiu molt intens, amb moltes iniciatives culturals que s’enllestixen el divendres en un nou espai, els jardins del Casino de la Gerència del Port de Sagunt”**.

Durant l'acte, la vídua de Javier Pérez Rosado rebrà una placa commemorativa, i els alcaldes de Sagunt i La Unión llegiran un discurs.

*   [](http://www.facebook.com/sharer.php?u=https://aytosagunto.es/va/actualitat/fernando-tejada-i-sergio-ruiz-guanyadors-del-cante-de-las-minas-2017-actuaran-este-divendres-al-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/fernando-tejada-i-sergio-ruiz-guanyadors-del-cante-de-las-minas-2017-actuaran-este-divendres-al-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/fernando-tejada-i-sergio-ruiz-guanyadors-del-cante-de-las-minas-2017-actuaran-este-divendres-al-port-de-sagunt/ "Linked In")
*   [](mailto:?body=https://aytosagunto.es/va/actualitat/fernando-tejada-i-sergio-ruiz-guanyadors-del-cante-de-las-minas-2017-actuaran-este-divendres-al-port-de-sagunt/)